ROMÂNIA 

JUDEȚUL TIMIȘ

MUNICIPIUL TIMIȘOARA

DIRECȚIA PATRIMONIU

COMPARTIMENTUL  SPAȚII CU ALTĂ DESTINAȚIE 

NR.  SC2022-000597/11.01.2022

RAPORT DE SPECIALITATE  A PROIECTULUI DE HOTĂRÂRE

privind prelungirea pe o perioadă de  3 ani a contractului  de închiriere nr. 369/1998,

încheiat cu SPITALUL CLINIC JUDEȚEAN DE URGENȚĂ ”PIUS BRÂNZEU” TIMIȘOARA - POLICLINICA PENTRU SPORTIVI,  pentru spaţiul cu altă destinație SAD 2/2, situat în Timişoara, str. Bela Bartok nr. 17

Având în vedere adresa înregistrată cu numărul CT2021-006730/13.12.2021, Spitalul Clinic Județean de Urgență “PIUS BRÂNZEU” Timișoara - Policlinica pentru Sportivi, prin care solicită prelungirea contractului de închiriere nr. 369/1998, având ca obiect spațiul  cu altă destinație SAD 2/2, situat în Timișoara, str. Bela Bartok,  nr. 17. 

           Spațiul închiriat în baza contractul de închiriere nr. 369/1998,  este în suprafață de 229,30 m.p, la un tarif de închiriere  de 0,88 lei/mp/lună, actualizat anual cu rata inflației ( pe anul  2022- 1,097 lei/mp/lună), fiind situat la etajul I al imobilului, cu intrare din curte,  înscris în Cartea Funciară nr. 401483-C1-U3 Timișoara, nr. topo 9654/I/II, în proprietatea Statului Român, în administrarea ICRAL Timișoara și are destinația de dispensar pentru sportivi.
Cererea de prelungire a contractului de închiriere nr. 369/1998 este depusă în termenul legal stabilit și Spitalul Clinic Județean de Urgență “PIUS BRÂNZEU” Timișoara - Policlinica pentru Sportivi are achitate la zi obligațiile bugetare.

 Spaţiul antemenționat este înregistrat în evidenţa patrimonială a Municipiului Timişoara cu numărul de inventar 11239 şi valoarea de inventar  496.670,00  lei.
Spaţiul a fost verificat prin următoarele adrese ale serviciilor de specialitate:

· Adresa CT 2021-006680/16.12.2021 -  a Compartimentului  Administrare Fond Funciar; 

· Adresa  CT 2021-006680/17.12.2021 - a Serviciului Juridic; 

· Adresa  CT 2021-005580/15.12.2021 - a Biroului Clădiri, Terenuri;  

Solicitarea  de   prelungire   a   fost  analizată    în  ședința  Comisiei  de  Analiză  a  Spaţiilor  cu   Altă  

Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021, nr. 122/13.04.2021 din data de  10.01.2022,  comisia a avizat favorabil această solicitare şi a hotărât  prelungirea pe o perioadă de 3  ani, a contractului de închiriere nr. 369/1998, încheiat cu  Spitalul Clinic Județean de Urgență “PIUS BRÂNZEU” Timișoara - Policlinica pentru Sportivi,  respectiv  de la data de 22.12.2021 până la data de 22.12.2024.

Menționăm că, nu a fost posibilă întocmirea materialului pentru promovarea proiectului privind  prelungirea contractului înainte de prezentarea și obținerea aprobării în ședința comisiei SAD, conform regulamentului  Comisei  SAD  prevăzut  în  HCLMT  nr.  441/2015  și a procedurii operaționale PO 128, 

întrucât după depunerea solicitării  de prelungire la data de 13.12.2021, prima ședință a comisiei SAD,  a  fost în data de 10.01.2022.


În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ;

            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  

Având  în vedere prevederile legale și necesitatea continuării activității de către Spitalul Clinic Județean de Urgență “PIUS BRÂNZEU” Timișoara - Policlinica pentru Sportivi în spațiul antemenționat, apreciem că Proiectul de hotărâre privind prelungirea pe o perioadă de 3 ani  a contractului de închiriere  nr. 369/1998 cu Spitalul Clinic Județean de Urgență “PIUS BRÂNZEU” Timișoara - Policlinica pentru Sportivi, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

